Teatrul Municipal Baia Mare marchează o aniversare specială în luna martie: 6 ani de la premiera spectacolului "Povești din Bucătărie". Spectacolul este regizat de Cristian Ban și are la bază o dramaturgie semnată de Ana Cucu Popescu. Scenografia este creată de Gabriella Spiridon.
Cu o distribuție impresionantă, formată din Inna Andriuca, Denis Blag, Eduard Bîndiu, Alexandra Vanci, Dragoș Călin, Mircea Gliță, și Petru Dămșa, spectacolul oferă o radiografie vie și autentică a vieții din anii '90 din România.
Sâmbătă, 23 martie, ora 19:00, sala mare a Teatrului Municipal Baia Mare se va transforma într-o scenă a bucuriei și a recunoștinței. Publicul va avea ocazia să sărbătorească împreună cu echipa spectacolului acest moment special.
Biletele sunt disponibile online: https://shorturl.at/acQW6 ,iar prețurile sunt accesibile tuturor pasionaților de teatru: 25 lei întreg și 15 lei redus.
Pentru informații suplimentare și rezervări, puteți contacta echipa teatrului la numărul de telefon 0736216437 (Dramă și Revistă)